**Fotocopie**

*Cristian Ovidiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sunt atât de împrăştiat

încât paşii mi se rătăcesc

în aşteptarea oaspeţilor

din zilele comune

ascunşi de sunetele stridente

ale străzii

în oglindă mă dezic

de firele albe şi de nelinişte

pierd clipe în faţa spaimei

de a deschide ochii

şi de a numără stropii de ploaie

ce-mi inundă umerii

sunt atât de uituc

încurc toate zilele de naştere

am dubii şi în privinţa zilei mele

în jurul căreia se numără anii

în care mai pot visa

iar visele

asemeni unor blânde făpturi

mă privesc înotând

până la îndepărtatele zări

unde călare pe liniştea zilei

învăţ să număr

clipele în care mă pot regăsi